Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 417

3. Kompetenciaszintek 3.1. Alapkompetenciák Tájékozódjanak: – a technikai képreprodukció és a tömeges sokszorosítás alkalmazására épülő ún. mediatizált kommunikáció egyeduralmához vezető kulturális, társadalmi és technikai fejlődés legfontosabb állomásaiban, – az audiovizuális médiumok hordozói, közvetítő rendszerei és funkciói, illetve az audiovizuális kommunikáció nyelvében, kifejezési eszközeiben, rendszerezésben és az ahhoz kapcsolható elemző készség alapszintű elsajátításában. Ismerjék meg: – az audiovizuális tömegkommunikáció és médiatizált nyilvánosság működésével kapcsolatos alapvető működési sémákat, – azokat az eltérő és rejtett stratégiákat, melyeket az egyes médiaintézmények a célközönség kialakítása és megtartása céljából alkalmaznak és ennek függvényében legyenek képesek alakítani saját befogadási szokásaikat, – a mozgókép alapvető sajátosságait, nyelvezetét, az audiovizuális kultúra, illetve tömegkultúra művelődéstörténeti hátterét és jellegzetességeit, a médiaszövegek értelmezésénél alkalmazzák helyesen a tanult ismereteket. Legyenek képesek: – a magaskultúra és a tömegkultúra jellemző alkotásainak árnyalt elhatárolására, – a médiával kapcsolatos véleményüket tudják kifejezni szabatosan, szóban és írásban, – aktív, nyitott, befogadói magatartásra, – a jellegzetes médiaszövegek értelmezésére és ennek a szükséges képességnek a fejlődésére, – a médiaintézmények társadalmi és politikai hátterének, “mozgatórugóinak”, a média hatásmechanizmusának felismerésére, – a különböző kultúrák, etnikumok, a “másság” szerepének felismerésére. 3.2. Kiegészítő kompetenciák A tanuló – legyen tisztában a mozgóképkultúra történetének alapvető eseményeivel, – ismerje az audiovizuális tömegkommunikáció és médiatizált nyilvánosság működésével kapcsolatos alapvető működési sémákat, – ismerje a mozgókép alapvető sajátosságait, nyelvezetét, az audiovizuális kultúra, illetve tömegkultúra művelődéstörténeti hátterét és jellegzetességeit, – a médiaszövegek értelmezésénél alkalmazza helyesen a tanult ismereteket – legyen képes az audiovizuális médiumok hordozói, közvetítő rendszerei, illetve az audiovizuális kommunikáció nyelvének, kifejezési eszközeinek alapszintű használatára. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes